armvectores/hy_wikipedia_2023 huggingface dataset:
Պենտամետր

Պենտամետր (հունարեն՝ πεντάμετρος (pentámetros) - բռց. «հնգաչափ»), անտիկ տաղաչափության մեջ հնգոտնյա դակտիլով գրված տող։

Պենտամետրի երկրորդ անդամում ոտքերը միշտ մնում են դակտիլային, իսկ առաջին անդամում դակտիլներին կարող են փոխարինել երկու անընդմեջ շեշտված վանկերով չափը։ Պենտամետրը առաջին անգամ հանդես է եկել հունական քնարերգության մեջ Ք. ա. 7-6-րդ դդ., և այդ ժամանակից իսկ այն սովորաբար առանձին չէր կիրառվում, այլ միանում հեկզամետրի հետ՝ կազմելով, այսպես կոչված, էլեգիական դիստիքոսի երկրորդ տողը։ Էլեգիական դիստիքոսի կազմում պենտամետրը փոխառնվել է հռոմեական քնարերգուների կողմից Ք. ա. 1-ին դարում, մասնավորապես՝ Օվիդիուսի կողմից։ Բրոքհաուսի և Եփրոնի հանրագիտական բառարանում նշվում է, որ էլեգիաներում պենտամետրին և հեկզամետրին տարբեր դերեր էր բաշխված. հեկզամետրային տողում նկարագրվում էր իրողություն, իսկ պենտամետրային տողում հեղինակը պատմում էր իր զգացմունքների մասին՝ կապված այդ իրողությունների հետ։
Միջնադարյան լատինական տաղաչափության մեջ հայտնվում է այսպես կոչված լեոնինը՝ մեջտեղում պարտադիր հատածով պենտամետրը։
Համաշեշտ ոտանավորում պենտրամետրը հանդես է եկել որպես դակտիլաքորեյային բանաստեղծություն՝ սովորաբար անտիկ ձևի ընդօրինակման նպատակով։
Այժմ պենտամետր (անգլ.՝ iambic pentameter) արևմուտքում կոչում են նաև հնգոտնյա յամբը։


== Տես նաև ==
Դիստիքոս
Քորեյ
Դակտիլ
Չափական ոտանավոր
Անտիկ տաղաչափություն
Հեկզամետր


== Ծանոթագրություններ ==
Տարիեգո դե Սեռատո

Տարիեգո դե Սեռատո (իսպ.՝ Tariego de Cerrato), բնակավայր և մունիցիպալիտետ Իսպանիայում։ Մտնում է Կաստիլիա և Լեոն ինքնավար համայքնի կազմում գտնվող Պալենսիա պրովինցիայի մեջ։ Մունիցիպալիտետը գտնվում է Էլ Սեռատո Պալենտինո շրջանի (կոմարկի) կազմում։ Զբաղեցնում է 20,68 կմ² մակերես։ Ըստ 2010 թվականի մարդահամարի տվյալների՝ բնակչությունը 538 մարդ է։ Հեռավորությունը պրովինցիայի վարչական կենտրոնից 14 կմ է։
Քաղաքի հովանավորները համարվում են սուրբ Միգել Արկանխելը և սուրբ կույս դել լաս Կանեդլասը։


== Պատմություն ==
Քաղաքը հիմնադրվել է 1545 թվականին։


== Բնակչություն ==


== Ծանոթագրություններ ==


== Արտաքին հղումներ ==
«Պաշտոնական էջ»։ Արխիվացված է օրիգինալից 2005-11-25-ին  
Web del ayuntamiento
«Web no oficial de Tariego de Cerrato»։ Արխիվացված է օրիգինալից 2004-09-05-ին  
Comer en Tariego(չաշխատող հղում)
Diputación de Palencia Archived 2007-05-20 at the Wayback Machine.
Լուգովոե (այլ կիրառումներ)

Լուգովոե, կարող է վերաբերել՝

Լուգովոե - ավան, Ուկրաինայի Ժիտոմիրի մարզի Օլևսկի շրջանում
Լուգովոե - ավան, Ուկրաինայի Վիննիցայի մարզի Բառի շրջանում
Լուգովոե - գյուղ, Ուկրաինայի Դոնեցկի մարզի Վոլոդարսկիում
Լուգովոե - գյուղ, Ուկրաինայի Խարկովի մարզի Բլիզնյուկովի շրջանում
Լուգովոե - գյուղ, Ուկրաինայի Խմելնիցկիի մարզի Յարմոլինի շրջանում
Լուգովոե - գյուղ, Ուկրաինայի Ղրիմի Ինքնավար Հանրապետության Բելոգորսկի շրջանում
Լուգովոե - գյուղ, Ուկրաինայի Ղրիմի Ինքնավար Հանրապետության Նիժնեգորսկի շրջանում
Լուգովոե - գյուղ, Ուկրաինայի Ղրիմի Ինքնավար Հանրապետության Սակիի շրջանում
Լուգովոե - գյուղ, Ուկրաինայի Նիկոլաևի մարզի Բերեզանկայի շրջանում
Լուգովոե - գյուղ, Ուկրաինայի Պոլտավայի մարզի Վելիկա Բոգաչկայի շրջանում
Լուգովոե - գյուղ, Ուկրաինայի Վոլինի մարզի Իվանիչևի շրջանում
Սոնչինո (Իտալիա)

Սոնչինո  (իտալերեն՝ Soncino), կոմունա Իտալիայում, տեղակայված է Լոմբարդիա մարզի Կրեմոնա գավառում։
Կոմունայի հովանավորն է Սուրբ Մարտին Տուրը։ Տոնը նշվում է նոյեմբերի 11-ին։


== Բնակչություն ==
Բնակչությունը ըստ 2008 թվականի մարդահամարի տվյալների կազմում է 7440 մարդ, իսկ խտությունը՝ 162 մարդ/կմ²։


== Աշխարհագրություն ==
Կոմունայի տարածքը հավասար է 45 կմ²։


== Արտաքին հղումներ ==
http://sito.rup.cr.it/comune.soncino/ Archived 2006-08-07 at the Wayback Machine.


== Պատկերասրահ ==

		
		
		


== Ծանոթագրություններ ==
Նովոպոկրովկա (քաղաքատիպ ավան, Մորդովսկի շրջան)

Անվան այլ կիրառումների համար տե՛ս՝ ՆովոպոկրովկաՆովոպոկրովկա (ռուս.՝ Новопокровка), քաղաքատիպ ավան Ռուսաստանի Տամբովի մարզի Մորդովսկի շրջանի կազմում։
Բնակչությունը 2010 թվականին գրանցված տվյալներով կազմում էր 1971 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շմավոն Գրիգորյան

Շմավոն Հրաչի Գրիգորյան (հունվարի 21, 1986(1986-01-21), Երևան, Հայկական ԽՍՀ, ԽՍՀՄ), հայ ֆագոտահար, դիրիժոր, արվեստագիտության թեկնածու (2009)։


== Կենսագրություն ==
Շմավոն Գրիգորյանը ծնվել է Երևան քաղաքում, 1986 թվականի հունվարի 21-ին։ Ավարտել է Երևանի Կոմիտասի անվան պետական կոնսերվատորիայի ֆագոտի (2007, Գ. Մայիլյանի դասարան) բաժինը, որից հետո ուսումը շարունակել Ցյուրիխի Արվեստների համալսարանի ֆագոտի (Ջ. Մանդոլեզիի, Ու. Դենգլերի դասարաններ) և դիրիժորության (Մ. Կիշոցիի դասարան) բաժիններում։ Երաժիշտը վարպետության դասեր է առել ֆագոտահարներ Ս. Շվեյգերտից (Բեռլինի ֆիլհարմոնիկ նվագախումբ, սոլո ֆագոտ), Գ. Նունեզից («Ռոյալ Կոնցերտգեբաու» նվագախումբ, սոլո ֆագոտ), Ս. Ացոլինիից։ Նա կամերային երաժշտություն է սովորել Հ. Գրիգորյանից, Մ. Ֆրուտիգերից, Ֆ. Ռասինից, Մ. Ռացից, Է. Շմիդից, Ջ. Մանդոլեզիից և ուրիշներից։ 
Շմավոն Գրիգորյանը նվագել է դիրիժորներ Վ. Գերգիևի, Մ. Թանգի, Դ. Զինմանի, Ք. Դևիսի, Ֆ. Ագուդինի, Մ. Վենդբերգի, Կ. Դուրգարյանի և այլ դիրիժորների ղեկավարությամբ։
Նա մենահամերգներ է ունեցել Մ. Բուրգի (հոբոյ), Մ. Ֆրուտիգերի (հոբոյ), Դ. Չենայի (ֆագոտ) և ուրիշ երաժիշտների հետ։ 
Շմավոն Գրիգորյանը հանդես է եկել Մյունխենի երիտասարդական ֆիլհարմոնիկ, Ցյուրիխի «Տոնհալե» նվագախմբերի հետ, Մոսկվայում մասնակցել է Զատկի փառատոնին (գեղարվեստական ղեկավար և դիրիժոր՝ Վ. Գերգիև), հանդիսացել է Ա. Սպենդիարյանի անվան օպերայի և բալետի ազգային ակադեմիական թատրոնի աջակցման հիմնադրամի հիմնադիրներից և տնօրեն, Ա. Հարությունյանի անվան փողային գործիքների ամենամյա միջազգային փառատոնի հիմնադիր (2017)։ 
Հեղինակել և իրագործել է մի շարք նախագծեր՝ «Համերգ ճեմասրահում», «Օրկեստր+», «Օպերային արվեստը ՀՀ մարզերում և Արցախում», «Օպերային արվեստը կրթօջախներում», «Օպերային արվեստը սահմանամերձ գոտիների զորամասերում», «Հեքիաթն է կանչում»  և այլն։


== Ծանոթագրություններ ==


== Արտաքին հղումներ ==
Գրիգորյան Շմավոն Հրաչի
Ժողովածու (1740)

Ժողովածու 1740, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1740 թվի տակ։ Ձեռագիրը գրվել է 1632 թվականին Եղիազար, Սիմեոն ծաղկող, Եսայի և անանուն գրիչների կողմից։ Ծաղկող՝ Մարտիրոս, Սիմեոն ծաղկող։ Ստացողը եղել է Առաքել կրոնավոր։ Գրված է թղթի վրա, որը ունի 18,6×12,7 չափս։ Ձեռագիրը կազմված է 463 թերթից։ Գրված է միասյուն, բոլորագրով։ Ունի կիսախորան, լուսանցազարդ մանրանկարներ։ Կազմը` կաշվեպատ տախտակ դրոշմազարդ, աստառը՝ ծաղկազարդ մետաքս։ Հիշատակարաններ՝ 380ա, 419բ (ծածկագիր), ծաղկողի՝ 353ա, ստացողի՝ 420բ։


== Բովանդակություն ==
Դաւթի Սահմանք իմաստասիրութեան, Վասն բաժանման, Վերլուծութիւն Ներածութեանն Պորփիւրի, Մեկնութիւն ի Վերլուծականն Արիստոտէլի, Ամենայն չար տանջալի։
Պորփրիւրի Ներածութիւն Ստորոգութեանցն և Արիստոտէլի։
Առածք հինգ։
Մեկնութիւնք Ստորոգութեանցն և Պերի արմենիասին Արիստոտէլի։
Արիստոտելի Յաղագս մարգասիրութևան ասաց Հոմերոս։
Մասունք մարնոյ։
Գր․ Մագիստրոսի չափաբերկանք։
Համառօտ Հաւաքումն Ստորոգութեանցն Արիստոտէլի ի բնութիւն մարգոյ։
Մովս․ Քերթողի Վերլուծութիւնք Ստորոգութեանցն Արիստոտէլի։
Յոհվ․ Դամասկացւոյ Յաղագս գոյի, Էութեան և պատահման։
Սեկունդոսի Պատասխանիք առ Ադրիանոս։
Սահմանք իմաստասիրականք իբր հարցմամբ։


== Ծանոթագրություններ ==
Բացարձակ կրոնապետական միապետություն

Բացարձակ կրոնապետական միապետություն կամ բացարձակ թեոկրատական միապետություն, կառավարման ձև, որտեղ պետության գլուխը կրոնն է։ Պետության ղեկավարը եկեղեցու ղեկավարն է, ով ունի անսահման իշխանություն։ Ներկայումս այսպիսի կառավարման ձև կա երեք երկրներում՝ Վատիկան քաղաք-պետություն, Սաուդյան Արաբիայի թագավորություն, Բրունեյի սուլթանություն։
Սանտա Ֆե (Նյու Մեքսիկո)

Անվան այլ կիրառումների համար տե՛ս՝ Սանտա Ֆե (այլ կիրառումներ)Սանտա Ֆե (իսպ.՝ Santa Fe, տառացի «Սուրբ հավատ», լրիվ պատմական անվանում La Villa Real de la Santa Fé de San Francisco de Asís), քաղաք ԱՄՆ-ի հարավային մասում, Նյու Մեքսիկո նահանգում։ Սանտա Ֆեն Նյու Մեքսիկոյի նահանգակենտրոնն է։ 2005 թ-ի տվյալներով քաղաքի բնակչությոնը կազմում է 71 000 մարդ։


== Քույր քաղաքներ ==
 Բուխարա (ուզբ.՝ Buxoro, Бухоро, պարսկերեն՝ بُخارا), Ուզբեկստան
 Օլգին (իսպ.՝ Holguín), Կուբա
 Պարրալ (իսպ.՝ Parral), Մեքսիկա
 Սանտա Ֆե (իսպ.՝ Santa Fe), Իսպանիա
 Սորրենտո (իտալերեն՝ Sorrento), Իտալիա
 Ցույամա (ճապ.՝ 津山市), Ճապոնիա


== Ծանոթագրություններ ==
Մախ դուգ

Մախ դուգ (օսերեն՝ Мах дуг, «Մեր դարաշրջանը»), օսերեն լեզվով հրատարակվող հնագույն գրական ամսագիր։
Առաջին համարը լույս է տեսել 1934 թվականին։
Նախնական շրջանում խմբագրությունը իր աշխատանքի հիմքն էր համարում ազգային լավագույն տարրերի սատարումը։ Ամսագրում մեծ ուշադրություն են հատկացնում օսական ազգի պատմության, ազգաբանության, լեզվի և մշակույթի հարցերին։
Ամսագրում տպագրվել են օսական գրողներն ու բանաստեղծները՝ Արսեն Քոցոև, Ալեքսանդր Քուբալով, Դաբե Մամսուրով, Ալիխան Գագիև, Թազե Բեսաև, Գասթան Ագնաև և այլք։


== Ծանոթագրություններ ==
Չաշևատի

Չաշևատի (ռուս.՝ Чащеватый), գետ Կամչատկա թերակղզի, Ռուսաստանում։ Գետի երկարությունը 13 կմ։ Թափվում է Ժելտիի գետի ձախ ափին՝ 1 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112220000014486


== Տես նաև ==
Կորյատկա
Պրոտոկա Աժաբաչյա


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
1495

1495 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1495 թվականն է, 
XV դարի 95-րդ տարին։


== Դեպքեր ==
Հոկտեմբերի 25՝ Պորտուգալիայում սկսվում է Մանուել I-ի գահակալությունը։


== Ծնունդներ ==


== Մահեր ==
Արմավիրի մարզի ամրոցների և բերդերի ցանկ

Ստորև ներկայացվում է Արմավիրի մարզի բերդերի և ամրոցների ցանկը


== Տես նաև ==
ՀՀ վանական համալիրների ցանկ
Հայաստանի պատմության և մշակույթի անշարժ հուշարձանների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ


== Ծանոթագրություններ ==
Կաչուկո

Կաչուկո, (իտալերեն՝ cacciucco), ապուրը ծովային մթերքներով է, հայտնի է Լիվորնոյոմ։
Սկզբում կաչուկոն պատրաստում էին ցանկացած ձկով և ծովամթերքով, կախված որսից (որը հատկանշական է Լիվորնո նավահանգստային քաղաքին)։ Կան մի քանի լեգենդներ այս ուտեստի ծագման համար. ըստ լեգենդներից մեկի, այն առաջին անգամ պատրաստել է մեռած ձկնորսի կինը։
Ներկայումս, ապուրի ամենատարածված տեսակը պատրաստվում է ձկան արգանակի խառնուրդից, կարմիր գինուց և տոմատի սոուսով, որին ավելացվում է ծովամթերք և ձկներ։ Ընդհանուր առմամբ, ապուրի մեջ պետք է լինի այնքան ձուկ, որքան ապուրը պարունակում է «ս» տառ, 5-ից ոչ ավելի։


== Ծանոթագրություններ ==


== Արտաքին հղումներ ==
Il comitato del cacciucco Archived 2008-05-26 at the Wayback Machine.
Վարդասան

Վարդասան, գյուղ Արևելյան Հայաստանում, Կարսի մարզի Արդահանի գավառում։ Գտնվում է Արդահան քաղաքից 15-16 կմ հյուսիս, Կուր գետի ձախակողմյան շրջանում։


== Բնակչություն ==
1907 թվականին ուներ 306 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Մթիսձիրի (Վանի շրջան)

Մթիսձիրի (վրաց.՝ მთისძირი), գյուղ Վրաստանում։ Գտնվում է Իմերեթի մարզի Վանի շրջան‎‎ում։


== Դիրք ==
Գյուղը գտնվում է ծովի մակարդակից 70 մետր բարձրության վրա։ Շրջկենտրոն Վանից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 413 մարդ։


== Ծանոթագրություններ ==
Լա Ռոշել 1 (կանտոն)

Լա Ռոշել 1 (ֆր.՝ Canton de La Rochelle-1), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Լա Ռոշել օկրուգի մեջ։ Համաձայն 2006 թվականի մարդահամարի կանտոնի բնակչությունը 10064 մարդ էր։Կանտոնի համարը 1723 է։ Կանտոնում կա 1 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ախար (Տևրիկի գավառ)

Անվան այլ կիրառումների համար տե՛ս՝ Ախար (այլ կիրառումներ)Ախար, գյուղակ Արևմտյան Հայաստանում, Սեբաստիայի վիլայեթի Տևրիկի գավառակում։ Գտնվում էր Մրվանա գյուղից 2 կմ հեռավորության վրա։


== Բնակչություն ==
XX դարի սկզբին ուներ 10 տուն բնակիչ։


== Օգտակար հանածոներ ==
Ախարն ուներ Ջերմուկ անունը կրող հանքային ջուր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մարտյուշ

Մարտյուշ (ռուս.՝ Мартюш), քաղաքատիպ ավան Ռուսաստանի Սվերդլովսկի մարզի Կամենսկի քաղաքային օկրուգի կազմում։
Բնակչությունը 2011 թվականին գրանցված տվյալներով կազմում էր 4009 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էնթոնի

Էնթոնի (անգլերեն` Anthony)` հռոմեական Անտոնիոս (լատիներեն` Antonius) անվան անգլերենացված ձևն է։ Համապատասխանում է հայերենում ընդունված Անտոն անվանը։


== Անունը կրողները ==
Էնթոնի Անդերսոն (Anthony Anderson, *1970 թ. Լոս Անջելես)` ամերիկացի դերասան
Էնթոնի Բենեթ (Anthony Benneth, *1993 թ.)` կանադացի բասկետբոլիստ
Էնթոնի Դեյվիս (Anthony Davis Jr., *1993 թ.)` ամերիկացի բասկետբոլիստ
Էնթոնի Հոփքինս (Anthony Hopkins, *1937 թ. Ուելս)` կինոյի և թատրոնի դերասան
Էնթոնի Ջորջ (Anthony Conrad George, *1938 թ. Ուելս)` գրենադացի արվեստագետ
Էնթոնի Քուին (Anthony Quinn, 1915-2001 թթ.)` մեքսիկական ծագումով ամերիկացի դերասան և նկարիչ


== Որպես ազգանուն ==
Կարմելո Էնթոնի (Carmelo Anthony, *1984 թ.)` ամերիկացի բասկետբոլիստ
Մարք Էնթոնի (Marc Anthony, *1968 թ.)` ամերիկացի երգիչ և դերասան
Սյուզեն Էնթոնի (Susan Brownell Anthony, 1820-1906 թթ.)` կանանց իրավունքների պայքարի գործիչ


== Ծանոթագրություններ ==
Տավոլժանկա (այլ կիրառումներ)

Տավոլժանկա, կարող է վերաբերել՝

Տավոլժանկա - գյուղ Ուկրաինայի Խարկովի մարզի Դվուրեչենսկի շրջանում
Տավոլժանկա - գետ Ռուսաստանում, Վյատկա գետի վտակը
Տավոլժանկա - գետ Ռուսաստանում, Սուզուն գետի վտակը
Բուրկովո (գյուղ, Տյոմկինսկի շրջան)

Բուրկովո (ռուս.՝ Бурково), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 112 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պեստրիկովո (գյուղ, Կոլոմենսկի շրջան)

Պեստրիկովո (ռուս.՝ Пестриково), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 426 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեդերինգ

Լեդերինգ (անգլերենից բառացիորեն՝ «աստիճանի ստեղծում»), ներդրում կատարելու ձև, որի դեպքում ներդրողը գնում է մի քանի ֆինանսական գործիքներ մարման տարբեր ժամկետներով։


== Շահույթ ==
Լեդերինգը ռիսկի չի ենթարկվում ոչ բարենպաստ միջավայրի ակտիվների մեծ մասի վերաներդրումների։ Օրինակ, մարդն ունի դեպոզիտային պարտատոմսեր, որոնց մարման ժամկետը գալու է 2015 և 2018 թվականներին։ Եթե տոկոսային դրույքը բավականին մեծ չափով իջնում է 2015 թվականի պարտատոմսերով, ապա եկամուտի կեսը փակվում է մինչև 2018 թվականը։
Անհրաժեշտության դեպքում լեդերինգը կարող է ազատել կապիտալը։ Մարդը կարող է առավել կարճաժամկետ պարտատոմսեր, եթե մոտ ապագայում նրան պետք կգան ֆինանսավորման միջոցներ, օրինակ, երեխաների կրթության համար, կամ երկարաժամկետ պարտատոմսեր, որոնց մարման ժամկետը կգա ավելի ուշ և չեն պահանջվի արագ կատարվող ծախսումներ այն իրադրությունում, երբ տնտեսությունը նպաստում է եկամուտների ստացմանը։


== Այլ օգտագործում ==
Լեդերինգը նաև բնորոշում է այն գործընթացը, որտեղ որոշակի գնով բաժնեմասի ձեռքբերման համար ներդրողները նաև պետք է համաձայնեն ավելի բարձր գնով լրացուցիչ բաժնետոմսեր գնելուն։ Այն արհեստականորեն ավելացնում է բաժնեմասային կապիտալի գինը և թույլ է տալիս որոշակի անձնանց գնել ավելի ցածր գնով, սայան այն պայմանով, որ նրանք կկարողանան դա վաճառել ավելի բարձր գնով։ Իրականում նման գործածությունը անօրինական է։


== Ծանոթագրություններ ==


== Արտաքին հղումներ ==
Laddering Certificates of Deposit
Ալեքսանդր Արբուզով

Ալեքսանդր Երմինինգելդովիչ Արբուզով (ռուս.՝ Александр Ерминингельдович Арбузов, օգոստոսի 31 (սեպտեմբերի 12), 1877, Arbuzov Bäräne, Q42309007?, Spassky Uyezd, Կազանի գուբերնիա, Ռուսական կայսրություն - հունվարի 21, 1968(1968-01-21), Կազան, Թաթարստանի Ինքնավար Խորհրդային Սոցիալիստական Հանրապետություն, ՌԽՖՍՀ, ԽՍՀՄ), խորհրդային քիմիկոս։ ՍՍՀՄ ԳԱ ակադեմիկոս (1942), Սոցիալիստական աշխատանքի հերոս (1957)։ 1945–63-ին եղել է ՍՍՀՄ ԳԱ Կազանի մասնաճյուղի նախագահ։ Արբուզովը ղեկավարել է Կազանի համալսարանի (1915–30) և Կազանի քիմիա–տեխնոլոգիական ինստիտուտի (1930–63) օրգանական քիմիայի ամբիոնները։ Զբաղվել է ֆոսֆորօրգանական միացությունների, նաև կատալիզի, քիմիական տեխնոլոգիայի, քիմիայի պատմության և տաուտոմերիայի ուսումնասիրությամբ։ Նրա հայտնաբերած «Արբուզովի ռեակցիան» ֆոսֆորօրգանական միացությունների սինթեզման կարևոր եղանակներից է։ Արբուզովը ՍՍՀՄ պետական մրցանակների դափնեկիր էր (1943, 1947), ՍՍՀՄ II–VI գումարումների Գերագույն խորհրդի դեպուտատ։ Պարգևատրվել է Լենինի 5, Կարմիր դրոշի շքանշաններով։


== Ծանոթագրություններ ==


== Գրականություն ==
Избранные труды, М., 1952.
Ցեպերով (գյուղ, Լուցկի շրջան)

Ցեպերով (ուկրաիներեն՝ Цеперів), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1570 թվականին։
2001 թվականի տվյալներով Ցեպերով գյուղում բնակվում էր 185 մարդ։ Բնակավայրը զբաղեցնում է 0,262 կմ² տարածք։ Բնակչության խտությունը կազմում էր 706,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աշոտ Մանուչարյան

Աշոտ Մանուչարյան (օգոստոսի 1, 1954(1954-08-01), Երևան, Հայկական ԽՍՀ, ԽՍՀՄ), հայ քաղաքական, պետական և հասարակական գործիչ։


== Կենսագրություն ==
Աշոտ Մանուչարյանը ծնվել է 1954 թվականին Երևանում։ 1971 թվականին ավարտել է Երևանի № 122 դպրոցը։ 1971-1976 թվականներին սովորել է Երևանի պետական համալսարանի ֆիզիկայի ֆակուլտետում։ 1974-1977 թվականներին եղել է ԵՊՀ ֆիզիկայի ֆակուլտետի կոմերիտմիության քարտուղարի տեղակալ, այնուհետև՝ ԵՊՀ ֆիզիկայի ֆակուլտետի կոմերիտմիության քարտուղար։ 1977-1980 թվականներին աշխատել է Երևան Քաղաքի ավտոմատացված համակարգերի ինստիտուտի գիտաշխատող։ 1978 թվականին ավարտել է Լենինգրադի կառավարման մեթոդների և տեխնիկայի ինստիտուտը։ 1980-1982 թվականներին ծառայել է խորհրդային բանակում։ 1981 թվականին ընդունվել է ԽՄԿԿ շարքերը։ 1982-1983 թվականներին միջազգային երիտասարդական ճամբարի քաղբաժնի ղեկավար։ 1983-1991 թվականներին աշխատել է Երևանի № 183 դպրոցի ուսումնական բաժնի վարիչ։ 1988-1990 թվականներին ընտրվել է Հայկական ԽՍՀ գերագույն խորհրդի դեպուտատ։ 1988-1989 թվականներին եղել է «Ղարաբաղ կոմիտե»-ի անդամ, ձերբակալվել է մյուս անդամների հետ և տեղափոխվել Մոսկվա։
1991 թվականի մայիսից նոյեմբեր եղել է Հայաստանի Հանրապետության Ներքին գործերի նախարարի պաշտոնակատար։
1991-1993 թվականներին եղել է ՀՀ նախագահի ազգային անվտանգության գծով խորհրդատու։ 1993 թվականից զբաղվում է քաղաքականությամբ, քաղաքական վերլուծությամբ և կանխատեսմամբ։
1996 թվականին առաջադրվել է ՀՀ նախագահի թեկնածու։ 2004 թվականի ապրիլի 22-ին երեք անհայտ անձ դաժան ծեծի են ենթարկել Մանուչարյանին։ Շատ արյուն կորցնելով և վնասվածքներով տեղափոխվել է հիվանդանոց։


== Ծանոթագրություններ ==
Հնէակոնտակտ

Հնէակոնտակտ (նաև՝ հին տիեզերագնացների տեսություն կամ հնէատիեզերագնացություն), նախկինում արտաերկրային ծագում ունեցող էակների Երկիր մոլորակ հիպոթետիկ այցելություն, որի մասին վկայությունները կան երկրային մշակույթների հնագույն հուշարձաններում։ Հաճախակի հնէակոնտակտի տեսությունը ենթադրում է որոշ կամ բոլոր երկրային քաղաքակրթությունների արտաերկրային ծագումը։
Հնէակոնտակտների տեսությունները զարգացնում էին և շարունակում են զարգացնել այնպիսի հեղինակներ, ինչպիսիք են Կոնստանտին Ցիոլկովսկին, Չարլզ Ֆորթը, Մատեստ Ագրեստը, Իմանուիլ Վելիկովսկին, Էրիխ ֆոն Դենիկենը, Ալեքսանդր Կազանցևը, Անդրեյ Սկլյարովը, Զաքարիա Սիտչինը, Ջորջիո Ցուկալոսը և այլք։
Ժամանակակից գրախոսվող հրապարակումներում նման հիպոթեզները լուրջ չեն ընդունվում։
Հնէակոնտակտի սյուժեն հաճախակի օգտագործվում է գիտական ֆանտաստիկայի ժանրում։


== Ծանոթագրություններ ==
Գրանտ շրջան (Նեբրասկա)

Անվան այլ կիրառումների համար տե՛ս՝ Գրանտ շրջան (այլ կիրառումներ)Գրանտ շրջան (անգլ.՝ Grant County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 2.010 կմ² է, բնակչությունը՝ 747 մարդ (2010 թ. տվյալներով)։ Շրջկենտրոնն է Հայանիս բնակավայրը։ Կազմավորվել է 1887 թ.։
Լյուսի (ֆիլմ)

Լյուսի (անգլ.՝ Lucy), գիտաֆանտաստիկ ֆիլմ, որը ստեղծվել է 2014 թվականին։ Ֆիլմի սցենարիստը, ռեժիսորը և համապրոդյուսերը Լյուկ Բեսոնն է։ ԱՄՆ-ում ֆիլմի շնորհանդեսը տեղի է ունեցել 2014 թվականի հուլիսի 25-ին, Ֆրանսիայում՝ օգոստոսի 6-ին, Հայաստանում՝ սեպտեմբերի 11-ին։


== Սցենար ==
Դեռ երեկ Լյուսին սովորական աղջիկ էր, որը եկել էր Թայվան՝ չինարեն սովորելու։ Բայց նրա ընկերը, մի օր, առաջարկում է տեղափոխել անհայտ պարունակությամբ ճամպրուկ։
Այդպես աղջիկը հայտնվում է չինական մաֆիայի ազդեցության տակ, նրա փորի մեջ կարում են թմրանյութ՝ մյուս առաքման համար։ Չենթարկվելու համար Լյուսին մի քանի հարված է տանում, այդ թվում նաև հարվածներ է ստանում փորին։ Թմրանյութերը, որոնք գտնվում են նրա մարմնի մեջ, ներթափնացում են նրա օրգանիզմ, սակայն ունենում են շատ յուրօրինակ հետևանք։
Ըստ սցենարի՝ մարդկային ուղեղի այն հատվածը, որը պատասխանատու է մարդու ինտելեկտի համար, օգտագործում է իր ընդունակությունների ընդամենը 10%-ը, իսկ կենդանիները օգտագործում են ընդամենը 5%-ը, և հենց դրանով էլ մարդիկ տարբերվում են կենդանիներից։ Այն բանից հետո երբ Լյուսին հայտնվում է ոչ ճիշտ վայրում, ոչ ճիշտ մարդու մոտ, նրա կյանքը փոխվում է, այնպես որ ինքն էլ չենթադրելով հատւմ է 10-ի սահմանը։ Նա սկսում է զգալ ու ենթարկենել շրջակա միջավայրը, կատարելագործել այն։


== Դերերում ==
Սքարլեթ Յոհանսոն - Լյուսի
Մորգան Ֆրիման - պրոֆեսոր Նորման
Չխվե Մին Սին - պարոն Չան
Ամր Վակեդ - Պիեր Դել Ռիո
Պիլու Ասբեկ - Ռիչարդ


== Արտադրություն ==
Ֆիլմի նկարահանումները սկսվել են 2013 թվականին Փարիզում՝ հիմնականում Cité du Cinéma-ում։ CEO EuropaCorp-ի խոսքերով ֆիլմի բյուջեն ամենամեծն է եղել կինոստուդիայի պատմության ընթացքում։ Ֆիլմի նկարահանումները հոկտեմբերին, 11 օր տեղի են ունեցել Թայվանում։ Հետագայում Լյուկ Բեսոնը բողոքել է՝ ասելով, որ պապարացիների պատճառով ֆիլմի նկարահանումները գիշերները բարդանում էին։


== Ծանոթագրություններ ==
Վաղատուր (գետ)

Անվան այլ կիրառումների համար տե՛ս՝ Վաղատուր (այլ կիրառումներ)Վաղատուր, գետ Հայաստանի Սյունիքի մարզում, Աղավնո գետի աջակողմյան վտակը։ Սկիզբ է առնում Սյունիքի բարձրավանդակից և Արցախի տարածքում միախառնվում մայր գետին։ Երկարությունը՝ 14 կմ։


== Ծանոթագրություններ ==
Ժիրայր Միրզոյան

Ժիրայր Մելսիկի Միրզոյան ( մայիսի 5, 1979, Ճարտար, Մարտունու շրջան, ԼՂԻՄ), ԱՀ գյուղատնտեսության նախարար (25.09.2017-29.05.2020), ԱՀ տարածքային կառավարման և զարգացման նախարար (2020-2020)։ ԱՀ արդարադատության նախարար։


== Կենսագրություն ==
Ժիրայր Միրզոյանը ծնվել է 1979 թվականի մայիսի 5-ին , Արցախի Հանրապետության Մարտունու շրջանի Ճարտար քաղաքում  (նախկինում՝ ԼՂԻՄ)։ 1996 - 2000 թվականներին սովորել է Արցախի պետական համալսարան, «Իրավագիտություն» բաժնում։ 2003 - 2005 թվականներին սովորել է Արցախի պետական համալսարանի մագիստրատուրայի Իրավագիտություն բաժնում։ 2000-2002 թվականներին ծառայել է պաշտպանության բանակի շարքերում։ Զինապարտ է։


== Կարիերա ==
Ժ. Միրզոյանը 2003 - 2005 թվականներին աշխատել է ԼՂՀ կառավարությանն առընթեր հարկային պետական ծառայության՝ հարկային վարչարարության կատարելագործման առաջատար մասնագետ։ 2005-2007 թվականներին ԼՂՀ Նախագահի աշխատակազմի պետաիրավական վարչության առաջատար մասնագետ էր։ 2007-2009 թվականներին աշխատում էր ԼՂՀ Նախագահի աշխատակազմի ԼՂՀ անվտանգության խորհրդում, որպես աշխատանքների ապահովման բաժնի պետ։ 2009 -2011 թվականներին ԼՂՀ Մարտունու շրջվարչակազմի ղեկավարի տեղակալ էր։ 2011- 2014 թվականներին ԼՂՀ կառավարության աշխատակազմի տարածքային կառավարման և տեղական ինքնակառավարման վարչության տարածքային կառավարման բաժնի վարիչ էր։ 2014 - 2017 թվականներին ԼՂՀ կառավարության աշխատակազմի տարածքային կառավարման և վերաբնակեցման վարչության պետ էր։ 2017 թվականի սեպտեմբերի 25-ից Արցախի Հանրապետության Նախագահի հրամանագրով նշանակվել է ԱՀ գյուղատնտեսության նախարար։                  2020 թվականի մայիսի 29-ին ԱՀ նախագահի հրամանագրով նշանակվել է ԱՀ տարածքային կառավարման և զարգացման նախարար։ ԱՀ նախագահի հրամանագրով նշանակվել է ԱՀ արդարադատության նախարար։


== Ծանոթագրություններ ==
Մասլյանսկայա Վիսկա

Մասլյանսկայա Վիսկա (ռուս.՝ Маслянская Виска), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կոսմա գետի աջ ափին՝ 155 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000079097
Կոդը ըստ հիդրոլոգիական հետազոտության (ՌԴ) — 103007909
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մալդինա դեգի

Մալդինա դեգի (ռուս.՝ Малдына-деги), գետ Ռուսաստանում, հոսում է Կարելական ինքնավար հանրապետությունում։ Թափվում է Պերտյարվի լիճ։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Ստորին Վիգ, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001312102000006666
Հիդրոլոգիական ուսումնասիրությունների կոդը - 102000666
Ավազանի կոդը - 02.02.00.013
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պոնսեն (Էն)

Անվան այլ կիրառումների համար տե՛ս՝ Պոնսեն (այլ կիրառումներ)Պոնսեն (ֆր.՝ Poncin) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Պոնսեն կանտոնի կազմի մեջ։ Կոմունայի օկրուգը Նանտյուա է։
Կոմունայի INSEE կոդը՝ 01303։


== Աշխարհագրություն ==
Կոմունան Փարիզ քաղաքից գտնվում է 390 կմ հարավ-արևելք, Դեպի հյուսիս-արևելք՝ Լիոն քաղաք, 60 կմ է և 19 կմ հարավ-արևելք Բուրկ ան Բրեսից։
Կոմունայի տարածքում հոսում Էն և Վերոն գետերը։


== Կլիմա ==
Կլիման Ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 1644 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 987 մարդկանցից 752-ը տնտեսապես ակտիվ են եղել, 235-ը՝ պասիվ (ակտիվության ցուցանիշը` 76,2% է, 1999 թվականին՝ 73,4%)։ 752 ակտիվ բնակիչներից աշխատել են 667-ը (367 տղամարդ, 300 կին), գործազուրկ եղել են 85-ը (37 տղամարդ, 48 կին)։ 235 պասիվներից 72 հոգի եղել են աշակերտ կամ ուսանող, 101-ը՝ թոշակառու, 62 պասիվ են եղել այլ պատճառներով։


== Տեսարժան վայրեր ==
Պենսենի դղյակ (XIII դար)։


== Ծանոթագրություններ ==


== Արտաքին հղումներ ==
«Պոնսեն» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-05-18 
«Պոնսեն» (ֆրանսերեն)։ cassini.ehess.fr։ Վերցված է 2014-05-18
Ռուս-ամերիկյան հարաբերություններ

Ռուս-ամերիկյան հարաբերություններ (անգլ.՝ Russia–United States relations, ռուս.՝ Росийско-американские отношения), դիվանագիտական հարաբերությունները Ռուսաստանի Դաշնության և Ամերիկայի Միացյալ Նահանգների միջև։
Ռուսաստանի նախագահ Բորիս Ելցինի կառավարման օրոք (1991-1999 թվականներ) ԱՄՆ-ի նախագահներ Ջորջ Բուշն ու Բիլ Քլինթոնը աջակցում էին Ռուսաստանում ընթացող տնտեսական բարեփոխումներին։ Իր հերթին՝ Ռուսաստանը առժամանակ միջազգային հարաբերություններում դադարեց առաջատար դիրքեր գրավել։ Ռուսաստանի նոր նախագահ Վլադիմիր Պուտինի օրոք Ռուսաստանը ոչ միայն տնտեսական աննախադեպ աճ ապահովեց և վճարեց իր արտաքին պարտքերը, այլև վերստին առաջատար դիրքեր գրավեց միջազգային հարաբերություններում։ Ի հայտ եկան նաև հակասություններ ռուս-ամերիկյան հարաբերություններում։ Ռուսաստանը դեմ էր ՆԱՏՕ-ի հետագա ընդլայնմանը արևելյան ուղղությամբ, ԱՄՆ-ի՝ հակահրթիռային պաշտպանության համակարգ ստեղծելու ծրագրերին, 2003 թվականին տեղ գտած ամերիկյան ներխուժմանը Իրաք։ Ռուսաստանը և ԱՄՆ-ը քայլեր էին ձեռնարկում սառը պատերազմի մտածելակերպից հրաժարվելու և իրական համագործակցություն ծավալելու ուղղությամբ։
Համագործակցության մթնոլորտի ստեղծման տեսանկյունից կարևորագույն քայլ էր Ռուսաստանի՝ Մեծ յոթնյակին միանալու իրողությունը, կառույցը ստացավ Մեծ ութնյակ անվանումը։
Ռուս-ամերիկյսւն հարաբերություններում նոր դրական տեղաշարժեր նկատվեցին նաև ԱՄՆ-ի նախագահ Բարակ Օբամայի և Ռուսաստանի նախագահ Դմիտրի Մեդվեդևի կառավարման օրոք։ Հարաբերությունների ջերմացումը որակվեց որպես «Նոր մեկնարկ» և տվեց իր արդյունքները։ 2010 թվականի գարնանը կողմերը ստորագրեցին երկար հեռահարության միջուկային մարտագլխիկներով հրթիռների կրճատման վերաբերյալ նոր պայմանագիր։


== Պատկերասրահ ==

		
		
		
		
		
		


== Աղբյուրներ ==
Sunflower (երգ, Post Malone և Swae Lee)

«Sunflower» (Արևածաղիկ, նաև Sunflower (Spider-Man: Into the Spider-Verse)), ամերիկացի հիփ-հոփ կատարողներ Post Malone-ի և Swae Lee-ի երգը, որ թողարկվել է 2018 թվականի հոկտեմբերի 18-ին և ընդգրկվել «Սարդ-մարդը։ Տիեզերքների միջով» (2018) անիմացիոն ֆիլմի սաունդթրեքում։ Սինգլը դարձել է Malone-ի հինգերորդ երգը, որ ընդգրկվել է ամերիկյան Billboard Hot 100 հիթ-շքերթի լավագույն տասնյակում, իսկ 2019 թվականի հունվարին առաջին հորիզոնականը գրավելուց հետո՝ նրա երրորդ չարթփոփերը։


== Պատմություն ==
Երաժշտական տեսահոլովակը թողարկվել է 2018 թվականի հոկտեմբերի 18-ին՝ սինգլի հետ միաժամանակ։ Տեսահոլովակը ներառում է կադրեր ֆիլմից։


== Արձագանքներ ==
Երգն ընդհանուր առմամբ արժանացել է դրական գնահատականների երաժշտական քննադատների ու փորձագետների կողմից, ինչպիսիք են՝ Billboard («երազային բալլադ»), Spin («հուզիչ ձայնագրություն», որը «դուր կգա ավելի մեղեդային երգերի երկրպագուներին, որ նախկինում ստեղծել են Post-ը և Swae Lee-ն»), Rolling Stone։


== Կոմերցիոն հաջողություն ==
«Sunflower» երգն ամերիկյան Billboard Hot 100 հիթ-շքերթում նորամուտը կատարել է իններորդ հորիզոնականում, իսկ երեք շաբաթ անց զբաղեցրել է առաջին հորիզոնականը (2019 թվականի հունվարի 19-ից սկսած շաբաթում)։ Սինգլը դարձել է Malone-ի հինգերորդ երգը, որ ընդգրկվել է Hot 100 հիթ-շքերթի լավագույն տասնյակում։ «Sunflower»-ը առաջին երգն է սաունդթրեքից, որ զբաղեցրել է հիթ-շքերթի առաջին հորիզոնականը  «Can't Stop the Feeling!» (Ջասթին Թիմբերլեյք, Trolls սաունդթրեքից, 2016) երգից հետո։ Դրանից բացի, «Sunflower»-ը առաջին չարթփոփերն է Սարդ-մարդու մասին Spider-Man ֆրանշիզի  սաունդթրեքից, որին հաջողվել է գլխավորել հիթ-շքերթը։ Դրանից առաջ լավագույն ձեռքբերումը եղել է 2002 թվականին «Hero» երգի (Չեդ Կրյուգեր, Josey Scott-ի մասնակցությամբ, Music from and Inspired by Spider-Man-ի սաունդթրեքից) զբաղեցրած երրորդ հորիզոնականը։ «Sunflower» երգը նաև դարձել է Hot 100 առաջին սինգլ-չարթփոփերը, որն ստեղծել են երկու տղամարդիկ (առանց երրորդ մասնակցի) Ջորջ Մայքլի և Էլթոն Ջոնի «Don’t Let the Sun Go Down on Me» (1992) հիթից հետո։


== Հիթ-շքերթ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «Sunflower» (անգլ.)
Աղվան (այլ կիրառումներ)

Աղվան, կարող է վերաբերել՝

Աղվան - գյուղ Արևմտյան Հայաստանում, Խարբերդի վիլայեթի Փութուրկեի գավառում
Աղվան - տղամարդու հայկական անուն
Աղվան - գետ Արաքսի ավազանում, նրա ձախակողմյան վտակը
Մարկո Պոլո (հեռուստասերիալ)

Մարկո Պոլո (անգլ.՝ Marco Polo), ամերիկյան պատմական հեռուստասերիալ, որը պատմում է լեգենդար վենետիկյան առևտրական Մարկո Պոլոի մասին։ Գլխավոր դերերը ստանձնել են՝ Լորենցո Րիկելմին (Մարկո Պոլո) և Բենեդիկտ Վոնգը (Հուբլայ խան)։ 2014 թվականի դեկտեմբերի 12-ին առաջին եթերաշրջանի բոլոր սերիաները դարձան հասանելի Netflix կայքում։ 2016 թվականի հուլիսի 1-ին երկրորդ եթերաշրջանի բոլոր տաս սերիաները թողարվեցին Netflix պաշտոնական կայքում։
2016 թվականի դեկտեմբերի 12-ին Netflix-ը փակեց սերիալը։


== Սյուժե ==
1273 թվական. վենետիկյան երիտասարդ Մարկո Պոլոն իր հոր հետ միասին, լինելով եվրոպական առևտրականների խմբի կազմում ժամանում է Չինաստան, որը մոնղոլների տիրապետության տակ էր, և որի ղեկավարն էր Հուբլայ Խանը։ Մարկոյի հայրն առաջարում է տալ իր որդուն ծառայության այն բանի դիմաց, որ նա իրավունք ստանա առևտրով զբաղվել մետաքսի ճանապարհի վրա։ Մարկոն սովորում է տեղի մշակույթի և սովորույթների մասին, ծանոթանալով Խանի հետ անկախ իր կամքից ներքաշվում է քաղաքական ինտրիգների մեջ։


== Արտադրություն ==
Սերիալը մշակված է եղել հատուկ Starz հեռուստաալիքի համար, ով պատվիրեց պաշտոնական շոուն 2012 թվականի հունվարին։ Նկարահանման փորձերը Չինաստանում սկսելուց հետո այն ձախողվեց, սակայն  The Weinstein Company իրավունք ստացավ վերսկսելու նկարահանումները։ Հետո Netflix-ը պատվիրեց 10 սերիանոց առաջին եթերաշրջանը մոտավորապես 90 մլն. դոլարով։ Նախագծի պաշտոնական անոնսը թողարկվեց Netflix ընկերության կայքում 2014 թվականի փետրվարին։ Յահիմ Րոնինգը և Էսպեն Սանդբերգը դուրս եկան որպես առաջին եթերաշրջանների գործադիր ռեժիսոր և պրոդյուսեր։ Սերիալը նկարահանվել է Իտալիայում, Ղազախստանում և Pinewood Studios-ում, որը գտնվում է Մալազիայում։
Կասկադյոր Ցզյուն Կունը, պարուսույց Բրեթ Չանի հագուստով, անցավ աշխատանքի շոուում, սակայն նրան համարեցին մահացած 370 Malaysia Airlines օդանավի անհետացումից հետո։
Որպեսզի նախապատրաստվի Չաբիի դերի համար Ջոան Չենը կարդաց Ջեք Ոեզերֆորդի «Գաղտնի պատմությունը մոնղոլական կայսրերի» գիրքը, քանի որ ցանկանում էր, որ իր դերը արտացոլի տվյալ ժամանակաշրջանը։


== Դերակատարներ ==


== Ծանոթագրություններ ==
Հոնոլուլու շրջան (Հավայի)

Հոնոլուլու շրջան (անգլ.՝ Honolulu County), ԱՄՆ Հավայի նահանգի 5 վարչական միավորներից մեկը։ Ընդհանուր տարածությունը 1.546 կմ² է, բնակչությունը՝ 953.207 մարդ (2010 թ. տվյալներով)։ Շրջկենտրոնն է Հոնոլուլու բնակավայրը։ Կազմավորվել է 1907 թ.։
Իգրեժինյա

Իգրեժինյա  (պորտ.՝ Igrejinha), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Պորտու Ալեգրիի ագլոմերացիա (մեզոշրջան)ը։ Մտնում է տնտեսական կարգավիճակ ունեցող Գրամադու Կանելայի գավառի մեջ։ Բնակչությունը կազմում է 31 389 մարդ, ըստ 2006 թվականի տվյալների։ Տարածքը կազմում է 136,816 կմ2։ Բնակչության խտությունը՝ 229,4 մարդ/կմ²։ Քաղաքի տոնը նշվում է հուլիսի 1։


== Վիճակագրություն ==
Համախառն ներքին արտադրանքը կազմել է 433 057 242,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 14 447,28 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,822։


== Պատկերասրահ ==
Ալամա դե Գրանադա

Ալամա դե Գրանադա  (իսպ.՝ Alhama de Granada), քաղաք և մունիցիպալիտետ Իսպանիայում, մտնում է Գրանադա նահանգի, ինչպես նաև Անդալուսիա ինքնավար մարզի մեջ։ Մունիցիպալիտետը գտնվում է Ալամա շրջանում։ Տարածքը ՝ 433 կմ²։ Բնակչությունը ՝ 6097 մարդ (2010 թվականի տվյալներով ) ։ Պրովինցիայի ադմինիստրացիայից ունի 58 կմ հեռավորություն։


== Արտաքին հղումներ ==
Պաշտոնական կայք Archived 2007-10-10 at the Wayback Machine.
Excmo. Ayuntamiento de Alhama de Granada
Situación de Alhama de Granada
Balneario Alhama de Granada
Web de Alhama de Granada
Alhama de Granada — Portal Comarcal Archived 2008-05-09 at the Wayback Machine.
Romancero Español: Romance de la pérdida de Alhama
Pequeña información adicional
Ջրու Հոլիդեյ

Ջրու Ռենդալ Հոլիդեյ (անգլ.՝ Jrue Randall Holiday, հունիսի 12, 1990(1990-06-12), Լոս Անջելես, Կալիֆոռնիա, ԱՄՆ), ամերիկացի պրոֆեսիոնալ բասկետբոլիստ, խաղարկող։ Հանդես է եկել Բասկետբոլի ազգային ասոցիացիայի (NBA) «Միլուոքի Բաքս» ակումբում։ 1990-ականների սերնդի առաջին ներկայացուցիչն է NBA-ում։
Համալսարանային առաջնություններում ներկայացրել է Լոս Անջելեսի կալիֆոռնյան համալսարանը, որի կազմում մեկ տարի անցկացնելուց հետո 2009 թվականի NBA դրաֆթում ընտրվել է 17-րդ համարի ներքո՝ «Ֆիլադելֆիա Սեվնթի Սիքսերսի» կողմից։
2013 թվականի հուլիսի 12-ին «Սիքսերսի» և «Պելիկանսի» միջև տեղի ունեցած փոխանակման արդյունքում տեղափոխվել է «Պելիկանս», որն իր հերթին զիջում է Նեռլենս Նոելին և հաջորդ տարվա դրաֆթի առաջին ռաունդում ընտրելու իրավունք։
Ամուսնացած է Միացյալ Նահանգների կանանց ֆուտբոլի ազգային հավաքականի կիսապաշտպանուհի Լոուրեն Չենիի հետ։


== Ծանոթագրություններ ==


== Արտաքին հղումներ ==
Էջը NBA.com կայքում
Էջը Բասկետբոլ-ռեֆերենսում
Կիրովսկոե (գյուղ, Բորզնայի շրջան)

Անվան այլ կիրառումների համար տե՛ս՝ ԿիրովսկոեԿիրովսկոե (ուկրաիներեն՝ Кіровське), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Կիրովսկոե գյուղում բնակվել է 71 մարդ։
Գերագույն Ռադայի 2016 թվականի մայիսի 12-ի որոշմամբ, որպես շարունակվող ապակոմունիզացիայի քաղաքականության մաս, այն կոչվել է Հույսի կղզի։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յուդին (Միլյուտինսկի շրջան)

Յուդին (ռուս.՝ Юдин), գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում։ Մտնում է Միլյուտինսկի գյուղական համայնքի կազմի մեջ։
2009 թ. տվյալներով Բնակչությունը կազմում է 1292 մարդ։
Եմենի առաջին պատերազմ

Եմենի առաջին պատերազմը կարճ ռազմական հակամարտություն էր Եմենի Արաբական Հանրապետության (Հյուսիսային Եմեն) և Եմենի Ժողովրդական Ժողովրդավարական Հանրապետության (Հարավային Եմեն) միջև։


== Նախապատմություն ==
Հարավարաբական լիգայի (ՍԱԼ) ապստամբները գրոհել են Հարավային Եմենի արևելյան մասի դիրքերը ՝ 1972 թվականի փետրվարի 20-ին ժամանելով Սաուդյան Արաբիայից։ Ապստամբները ջախջախվել են Հարավային Եմենի կառավարական զորքերի կողմից 1972 թվականի փետրվարի 24-ին։ Ռազմական գործողությունների ընթացքում սպանվել է շուրջ 175 ապստամբ։ Վարչապետ Ալի Նասիր Մուհամադը ենթարկվել է ՍԱԼ-ի ապստամբների մահափորձին 1972 թվականի մայիսի 22-ին։ Վեց մարդ մահապատժի Է դատապարտվել 1972 թվականի հուլիսի 9-ին կառավարության տապալման նպատակով դավադրության համար։ Սաուդյան Արաբիան շարունակել է հանդես գալ Հարավային Եմենի դեմ և աջակցել Հյուսիսային Եմենի զորքերին առաջիկա պայքարում։


== Հակամարտությունը ==
Հյուսիսային Եմենի սկսած պատերազմը սկսվել է 1972 թվականի սեպտեմբերի 26-ին ՝ Հյուսիսային Եմենում քաղաքացիական պատերազմի մեկնարկի տասներորդ տարեդարձի օրը։ Մարտական գործողությունները հիմնականում ներառում էին սահմանային բախումները։ Հակամարտության ընթացքում Հյուսիսը մատակարարվել Է Սաուդյան Արաբիայի, Հորդանանի, Եգիպտոսի, Իրանի, Մեծ Բրիտանիայի և Միացյալ Նահանգների կողմից, իսկ Հարավը ՝ Խորհրդային Միության, Չեխոսլովակիայի, Իրաքի, Լիբիայի և Կուբայի կողմից։


== Հետևանքները ==


=== Կահիրեի համաձայնագիրը 1972 թվականին ===
Պատերազմը ավարտվեց 23 օր անց ՝ հոկտեմբերի 19-ին, հրադադարի միջոցով։ Դրան հաջորդել է հոկտեմբերի 28-ի Կահիրեի համաձայնագիրը, որում երկու երկրների միավորման պլան է ներկայացվել «Հանրապետական, ազգային և ժողովրդավարական» պետության մեջ, որը հիմնված է «ազատ» ընտրությունների վրա։


=== Ռազմական գործողությունները 1970-ականների վերջին ===

1970-ականների կեսերին Հարավային Եմենը Հյուսիսում հրահրել և ֆինանսավորել է լայն ընդդիմադիր շարժումը ՝ Ազգային ժողովրդավարական ճակատը։


== Տես նաև ==
Եմենի ժամանակակից պատմությունը
Եմենի Մութավաքիլյան Թագավորություն


== Աղբյուրներ ==
Վահան (անձնանուն)

Անվան այլ կիրառումների համար տե՛ս՝ Վահան (այլ կիրառումներ)Վահան, Հայկական տղամարդու տարածված անուն է։ Յ. Մարկվարտը համարել է, որ Վահագն անվան կրճատ ձևն է («գ» բաղաձայնի կորուստով), իսկ Հ. Հյուբշմանը համարել է հայերեն անուն՝ հայկական վահան գոյականից, որը նշանակում է պաշտպանական զենք և առանձնացրել է «արև», «հուր» նշանակող մասնիկ ունեցող պարսկական անուններից։


== Հղումներ ==
Գուդո Վիսկոնտի

Գուդո Վիսկոնտի (իտալերեն՝ Gudo Visconti)՝ քաղաք Իտալիայում, գտնվում է Լոմբարդիա մարզի Միլան գավառում։
Բնակչությունը 1309 (2008 թ.-ի տվյալներով) մարդ է։ Բնակչության միջին խտությունը` 262 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 20088 ։ Հեռախոսային կոդը՝ 02։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար։ 02 94961764
Էլեկտրոնային հասցե։ segreteria@gudo.it
Պաշտոնական կայք։ http://www.gudo.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Շանհայան ասպետներ

«Շանհայան ասպետներ» (անգլ.՝ Shanghai Knights), ռեժիսոր Դևիդ Դոբկինի ֆիլմերից, որի գլխավոր դերերը մարմնավորում են Ջեքի Չանը, Օուեն Ուիլսոնը, Աարոն Ջոնսոնը, Թոմ Ֆիշերը, Էյդեն Գիլենը, Ֆեն Վոնգը, Դոնի Ենը, Օլիվեր Կոթոնը, Էլիսոն Կինգը, Կոնստանտին Գրեգորին։
«Շանհայան կեսօր» ֆիլմում Չոն Վոնգը և Ռոյ Օ'Բանոնը կրկին ձիերի թամբին են, բայց այս անգամ նրանք հայտնվել են լրիվ այլ վայրում՝ քաղաքակիրթ Անգլիայում։ Երբ չինացի դավաճանը սպանում է Չոնի հորը և փախչում Անգլիա, Չոնը և Ռոյը հետևում են նրան, որպեսզի վրեժ լուծեն։ Չոնի քույրը՝ Սանդրան, ևս ուզում է վրեժխնդիր լինել և բացահայտում է թագավորական ընտանիքի դեմ կատարված դավադրությունը, բայց նրան ոչ ոք չի հավատում։ Սքոթլանդ Յարդի սիրալի քննիչի և տասամյա տղայի հետ Չոնը սկսում է վրեժխնդիր լինել իր հոր մահը կազմակերպողներից և միևնույն ժամանակ սիրային ֆլիրտ հակում ունեցող Ռոյին փորձում է հեռու պահել իր քրոջից։


== Ծանոթագրություններ ==


== Արտաքին հղումներ ==
Շանհայան ասպետներ(անգլ.) ֆիլմը Internet Movie Database կայքում
«Շանհայան ասպետներ»(ռուս.) ֆիլմը ԿինոՊոիսկ կայքում։
Պարքենդ

Պարքենդ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 48 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Իցքիսի

Իցքիսի (վրաց.՝ იცქისი), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 660 մետր բարձրության վրա։ Շրջկենտրոն Սաչխերեից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 399 մարդ։


== Ծանոթագրություններ ==
Խումարլի (Եվդոկիայի գավառ)

Անվան այլ կիրառումների համար տե՛ս՝ Խումարլի (այլ կիրառումներ)Խումարլի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կռունկ (այլ կիրառումներ)

Կռունկ, կարող է վերաբերել՝

Կռունկ - թռչուն
«Կռունկ» - ուշ միջնադարի անհայտ հայ հեղինակի ստեղծած երգ
Կռունկ - համաստեղություն հարավային երկնքում
Կռունկ - Հայաստանում արտադրված անօդաչու օդանավ
Կռունկ - հասարակական-քաղաքական շաբաթաթերթ, որ լույս է տեսել 1919-1962 թթ. Ֆիլադելֆիայում
Ամել Մույչինովիչ

Ամել Բեգո Մույչինովիչ (սլովեն.՝  և բոս․՝ Amel Bego Mujčinovič, նոյեմբերի 20, 1973(1973-11-20), Տուզլա), բոսնիացի ֆուտբոլիստ, դարպասապահ։ Մեկ խաղ է անցկացրել Բոսնիա և Հերցեգովինայի ազգային հավաքականում։


== Կենսագրություն ==


=== Ակումբային կարիերա ===
Ամել Մույչինովիչը ֆուտբոլային կարիերան սկսել է բոսնիական «Զմայ օդ Բոսնե» ակումբում։ Մեկ տարի անց նա տեղափոխվել է Սլովենիայի առաջնության «Ցելե» ակումբ, որտեղ անցկացրել է իր կարիերայի ամենաերկար հատվածը։ 
Մույչինովիչը մեկ մրցաշրջան է անցկացրել Ռուսաստանի առաջնությունում՝ խաղալով Մախաչկալայի «Անժիում»։ Ավելի ուշ նա վերադարձել է Սլովենիայի առաջնություն, որտեղ նրա նոր ակումբը դարձել է «Մուրան»։ 
2005 թվականին նա վերադարձել է «Ցելե», որտեղ էլ 2016 թվականին ավարտել է ֆուտբոլիստի կարիերան։
2009 թվականին Մարիբորում Սլովենիայի առաջնության բոլոր աստղերի ցուցադրական խաղում Մույչինովիչը բախվել է մրցակից թիմի խաղացողի հետ և լուրջ վնասվածք ստացել։ Հիվանդանոցում պարզվել է, որ կոտրվել է նրա այտոսկրը։ «Ցելեի» դարպասապահի վիրահատությունը բարեհաջող ավարտ է ունեցել։ Այնուամենայնիվ, նա բաց է թողել մրցաշրջանի մնացած մասը։ Այդ մրցաշրջանում «Ցելեի» մարզիչ Սլավիշա Ստոյանովիչը դժվարություններ է ունեցել դարպասապահի դիրքի հետ կապված, քանի որ թիմի մյուս դարպասապահ Ալեքսանդեր Շելիգան վաճառվել էր «Սպարտային» (Ռոտերդամ)։


=== Կարիերա ազգային հավաքականում ===
2001 թվականի փետրվարի 28-ին Զենիցայում տեղի է ունեցած Հունգարիայի ազգային հավաքականի դեմ ընկերական խաղում Ամել Մույչինովիչն անցկացրել է իր միակ հանդիպումը Բոսնիա և Հերցեգովինայի ազգային հավաքականի կազմում՝ Ադնան Գուշոյի փոխարեն խաղադաշտ դուրս գալով ընդմիջումից անմիջապես հետո։ Այդ խաղում նա ոչ մի գոլ բաց չի թողել։


== Ծանոթագրություններ ==


== Արտաքին հղումներ ==
Պրոֆիլը ՌՊԼ-ի կայքում
Ֆուտբոլիստի էջը National Football Teams կայքում(անգլ.)
Պրոֆիլը transfermarkt.com կայքում(անգլ.)
Բորովայա (Կուզյուգի վտակ)

Անվան այլ կիրառումների համար տե՛ս՝ Բորովայա (այլ կիրառումներ)Բորովայա (ռուս.՝ Боровая), գետ Ռուսաստանում, հոսում է Օպարինսկի շրջանում, Կիրովի մարզում։ Գետաբերանը տեղակայված է Կուզյուգ գետի ձախ ափին՝ 59 կմ հեռավորության վրա։ Գետի երկարությունը 10 կմ է։
Գետի ակունքը գտնվում է անտառներում, Օպարինո գյուղից 33 կմ հարավ։ Գետը հոսում է հյուսիս, անմարդաբնակ անտառային վայրում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100035362
Հիդրոլոգիական ուսումնասիրությունների կոդը - 111103536
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մոնսելգ

Մոնսելգ (ֆր.՝ Montselgues), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 92 մարդ, բնակչության խտությունը` 2.56 մարդ/կմ²։ Բնակավայրը զբաղեցնում է 35.87 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Լիոն քաղաքից` 155 կմ հարավ-արևմուտք, Պրիվա քաղաքից` 55 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 51 աշխատունակ (15-64 տարեկան) բնակիչ, որոնցից ակտիվ էին 33-ը, իսկ ոչ ակտիվները` 18։ Ակտիվության ցուցանիշը կազմում է 64,7 %։ 33 աշխատունակ մարդկանցից աշխատել է 30 անձ (15 տղամարդ և 15 կին)։ Գործազուրկ են եղել 3 անձ (2 տղամարդ և 1 կին)։ 18 անաշխատունակներից 2-ը եղել են աշակերտներ կամ ուսանողներ, 7-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դուբովի Ումյոտ

Դուբովի Ումյոտ (ռուս.՝ Дубовый Умёт), գյուղ Ռուսաստանի Սամարայի մարզի Վոլժսկի շրջանի կազմում։
Բնակչությունը 2010 թվականին գրանցված տվյալներով կազմում էր 4787 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոցիալիստ Հայաստան

«Սոցիալիստ Հայաստան», հնչակյան կուսակցության ԱՄՆ շրջանի ամսաթերթ։ Լույս է տեսել 1921 թվականին (6 համար), Չիկագոյում։ Խմբագիր՝ Լ․ Սարտիրոսյան։ Հանդիսացել է սփյուռքահայ առաջին լրագրերից, որը պաշտպանել է Հայաստանի օկուպացիան սովետական ուժերի կողմից, տպագրել ՀԽՍՀ կառավարության դեկրետները, հանդես եկել Հոկտեմբերյան հեղափոխությանը հակադրվող հայկական ուժերի ու մամուլի դեմ։ Տպագրել է կոմունիստական և բանվորական շարժման, բուրժուական դեմոկրատիայի, պրոլետարական հեղափոխության, ազգային, հողային և այլ հարցերի մասին հնչակյան կուսակցության դիրքորոշումից ելնող տեսական հոդվածներ։ Ունեցել է գրական բաժին (N* 5-ում տպագրել է Մ․ Դորկոլ «Բազեի երգը»)։
Աբ (լեռ)

Անվան այլ կիրառումների համար տե՛ս՝ Աբ (այլ կիրառումներ)Աբ, լեռ Հայաստանում։ Հիշատակում է Ստրաբոնը, ըստ որի՝ Ատրպատականում ապրող աինիա ցեղի մի մասը տեղափոխվել է Հայաստան՝ բնակություն հաստատելով «հայերից վերև՝ Աբի և Նիրարի վրա»։
Նիկողայոս Ադոնցը Աբը և Նիրարը նույնացնում է Արարատի (Մասիսի) երկու գագաթների հետ, իսկ ցեղանունը պահպանված է համարվում Անի ամրոցի և Անի քաղաքի անվան մեջ։


== Ծանոթագրություններ ==
Յուրի Կաբալյան

Յուրի Կոռնեյի Կաբալյան (սեպտեմբերի 26, 1935(1935-09-26), Բուդյոննովսկի շրջան, Ստավրոպոլի երկրամաս, ՌԽՖՍՀ, ԽՍՀՄ), ճարտարագետ-էլեկտրիկ։ Տեխնիկական գիտությունների դոկտոր (1985)։


== Կենսագրություն ==
1957 թվականին ավարտել է Երևանի պոլիտեխնիկական ինստիտուտը։
1978-1988 թվականներին եղել է Մալուխի արդյունաբերության նախագծակոնստրուկտորային և տեխնոլոգիական ԳՀԻ փոխտնօրենը, 1989 թվականից՝ Նաիրիտ ՓԲԸ առաջատար գիտաշխատող։
Աշխատանքները վերաբերում են հալոգեն պարունակող պոլիմերներից բաղադրյալ նյութերի ստացման և ժողովրդական տնտեսության մեջ դրանց կիրառման հարցերին։


== Ծանոթագրություններ ==


== Արտաքին հղումներ ==
Патенты автора КАБАЛЯН ЮРИЙ КОРНЕЕВИЧ